मवेशियों का पीएम, अब रिपोर्ट आने के बाद होगी कार्रवाई
मवेशियों का पोस्टमार्टम करवाया गया है। इसके लिए राजनांदगांव से डॉक्टर्स की टीम गांव आई थी। अभी कारणों को लेकर कुछ पता नहीं चल पाया है। पीएम रिपोर्ट आने के बाद कार्रवाई की जाएगी। अखिलेश वैष्णव, प्रभारी, डोंगरगांव थाना
भास्कर न्यूज|राजनांदगांव
नाथू नवागांव में जहरीला पानी पीने से मवेशियों की मौत के मामले में ग्रामीणों का गुस्सा शांत नहीं हुआ है। इस मामले में पुलिस को तीन मवेशियों का शव मिला है। उनका रविवार को पोस्टमार्टम किया गया है। अभी मवेशियों की मौत का कारण स्पष्ट नहीं हो पाया है। इसलिए पीएम रिपोर्ट आने के बाद ही पुलिस अधिकारी आगे की कार्रवाई करने की बात कर रहे हैं। वहीं ग्रामीण इसमें मुआवजे की मांग पर अड़े हैं।
शनिवार को देर शाम नाथू नवागांव स्थित रॉकवूल फैक्ट्री से निकलने वाले जहरीले पाने के पीने से मवेशियों की मौत हो गई थी। इसके बाद ग्रामीणों में आक्रोश उत्पन्न हो गया और वे हंगामा मचाने लगे। इस पर पुलिस अधिकारी वहां पहुंचकर ग्रामीणों को समझाइश देने लगे। लेकिन देर रात तक ग्रामीणों का रोष कम नहीं हुआ। पहले ग्रामीण जहरीले पानी से 20 से अधिक मवेशियों की मौत होने की जानकारी दे रहे थे। इधर पुलिस अधिकारियों का कहना है कि बस्ती से केवल तीन ही शव मिले हैं।
मुआवजा की मांग पर अड़े ग्रामीण: ग्रामीणों का कहना है कि पहले भी इस तरह की घटना हो चुकी है। इसके बाद भी पानी निकलने की बेहतर व्यवस्था नहीं बनाई। इस कारण शनिवार को दूसरी बात मवेशियों की मौत हो गई। मवेशी मालिकों का कहना है कि जहरीला पानी पीने से ही मवेशियों की जान गई है। मुआवजा मिलना चाहिए।
hin_Deva hin_Deva mar_Deva hin_Deva hin_Deva hin_Deva